Este sărbătoare mare în familia vrăjitoarei Sidonia, după ce cei trei fii ai acesteia, principalii suspecți în cazul crimei din Padina, au fost eliberați din închisoare și plasați în arest la domiciliu. Aceștia au ajuns acasă și a fost dată o petrecere pe cinste pentru ei. După ce au sărbătorit așa cum se cuvine, aceștia s-au întors la vechile îndeletniciri și au luat cu asalt platforma TikTik, acolo unde au făcut mai mult live-uri. În acest context, Luis Fabian le-a oferit o explicație halucinantă urmăritorilor săi legată de ce s-a întâmplat la petrecerea din Padina.
Fiii Sidoniei sunt acuzați că în noaptea de 10 spre 11 februarie au ucis un bărbat într-un hotel din Padina, judeţul Dâmboviţa, în timpul unei petreceri. În urma celor întâmplate, în data de 12 februarie, aceștia au fost plasați în arest preventiv. Până acum se știe că victima, un om de afaceri cunoscut în Târgovişte, a intrat în conflict cu frații după ce aceștia au făcut comentarii despre soția sa, iar el a sărit în apărarea ei.
Cei trei frați din clanul Fabian au motiv de sărbătoare. După ce au petrecut trei luni în spatele gratiilor, aceștia au reușit să îi convingă pe oamenii legii să ridice măsura arestului preventiv și să îi plaseze în arest la domiciliu. Până acum, în cazul celor trei se știe că premisele disputei ce au condus la deznodământul tragic au pornit de la un conflict spontan. Se pare că aceștia ar fi avut un schimb de replici acide cu omul de afaceri din Târgoviște, iar lucrurile au escaladat rapid.
Ei bine, într-un mod voalat, Luis Fabian, unul dintre cei trei frați, a vorbit despre cele întâmplate, în cadrul unui live pe TikTok. Mai exact, tânărul le-a ținut urmăritorilor săi un fel de „lecție” unde prezintă cum ar trebui să acționezi în cazul în care apare un conflict.
Mai exact, Luis Fabian spune fără ocolișuri că în cazul unui conflict nu trebuie să dai în spate și să cedezi atunci când cineva te provoacă. Tânărul susține că dacă lași de la tine este semn de slăbiciune și îi dă adversarului șansa de a se lăuda cu faptul că a câștigat confruntarea.
„În zilele noastre mai sunt din ăștia, prieteni… te vede pe tine că ești puțin mai nervos, să zic așa. «Să moară, să facă, dacă nu sunt după tine oricând, la orice oră. Dacă nu facem, dacă nu dregem…». Afirmații false.
Să moară familia mea, dacă faci o belea și dacă te iei cu unu pe stradă știi ce îți zice? Frățiorul meu lasă-o de la tine. Dă-l dracu, îți pui mintea cu ală, îți pui alea. A, nu mă nebunule trebuie să înghit eu, că sunt eu mai dulce și ăla în prostia lui, în nebunia lui – că e nebun, se duce și zice «Uite ce am făcut. Uite ce i-am făcut lui ăla»”, a spus Luis Fabian, în mediul online.
Deși a vorbit voalat, Luis Fabian a lăsat de înțeles că într-un mod similar s-ar fi întâmplat lucrurile și la Padina, iar cei trei frați nu ar fi dat în spate în fața unei provocări.
Curtea de Apel Ploieşti a hotărât, luni, 13 mai 2024, eliberarea din arest preventiv a celor trei fraţi, membri ai lumii interlope, acuzaţi de uciderea unui bărbat într-un hotel din Padina. Astfel, ieri, fiii Sidoniei au fost eliberați și au ajuns acasă.
După ce au petrecut trei luni în spatele gratiilor, cei trei frați au reușit să îi convingă pe oamenii legii să îi elibereze din arestul preventiv. Așa că aceștia se află acum în arest la domiciliu și vor rămâne acolo pe tot parcursul cercetărilor. În această perioadă, celor trei bărbați le este interzis să contacteze, direct sau indirect, martorii din dosarul în care sunt investigați.
„Admite contestaţiile formulate de inculpatii Marin Laurenţiu, Marin Louis-Justin, şi Marin George-Armando, împotriva încheierii din data de 30 aprilie 2024 pronunţată de judecatorul de drepturi si libertati din cadrul Tribunalului Dâmboviţa şi în consecinţă; Desfiinţează in parte încheierea contestată, şi înlocuieşte măsura arestării preventive luata fata de inculpatii Marin Laurentiu, Marin Louis Justin si Marin George Armando cu măsura preventivă a arestului la domiciliu pe o perioadă de 29 de zile începând de la 13 mai 2024 până la 10 iunie 2024 inclusiv”, a fost decizia pronunțată luni, 13 mai 2024, de magistrații Curţii de Apel Ploieşti.